ΠΡΟΣΧΕΔΙΟ ΤΡΟΠΟΠΟΙΗΤΙΚΟΥ ΠΡΟΫΠΟΛΟΓΙΣΜΟΥ αριθ. 5 ΣΤΟΝ ΠΡΟΫΠΟΛΟΓΙΣΜΟ ΤΟΥ 2003 - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΟΜΕΑ - Τομέας III - Επιτροπή

(υπεβλήθη από την Επιτροπή)

Έχοντας υπόψη:

- τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 272,

- τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248, 16.09.2002, σ.1.

Η Ευρωπαϊκή Επιτροπή υποβάλει στην αρμόδια επί του προϋπολογισμού αρχή το προσχέδιο διορθωτικού προϋπολογισμού αριθ. 5 στον προϋπολογισμό του 2003 για τους λόγους που εκτίθενται στην αιτιολογική έκθεση.

***

ΠΕΡΙΕΧΟΜΕΝΑ

ΑΙΤΙΟΛΟΓΙΚΗ ΕΚΘΕΣΗ

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΟΜΕΑ

ΑΙΤΙΟΛΟΓΙΚΗ ΕΚΘΕΣΗ

Τον Ιανουάριο 2003, οι εθνικές αρχές της Ισπανίας και της Ιταλίας υπέβαλαν στην Επιτροπή αιτήματα προκειμένου να κινητοποιηθεί το Ταμείο Αλληλεγγύης της Ευρωπαϊκής Ένωσης (ΤΑΕΕ) [2] για τρεις περιπτώσεις καταστροφών που αφορούσαν το ναυάγιο του πετρελαιοφόρου Prestige, τον σεισμό στις περιοχές Molise και Apulia, και την έκρηξη του ηφαιστείου της Αίτνας.

[2] Κανονισμός (ΕΚ) αριθ. 2012/2002 του Συμβουλίου της 11ης Νοεμβρίου 2002 περί συστάσεως του Ταμείου Αλληλεγγύης της Ευρωπαϊκής Ένωσης, ΕΕΕΚ L 311 της 14.11.2002

Η Επιτροπή εξέτασε λεπτομερώς τις αιτήσεις σύμφωνα με τον κανονισμό του ΤΑΕΕ και ειδικότερα τα άρθρα 2, 3 και 4. Προέκυψε ότι καμία από τις καταστροφές αυτές δεν εμπίπτει στο πεδίο της "μείζονος καταστροφής" κατά την έννοια του κανονισμού ΤΑΕΕ, δεδομένου ότι σε καμία περίπτωση οι ζημίες δεν υπερβαίνουν το όριο των 3 δισεκατομμυρίων ευρώ (και για τις δύο χώρες το 0,6% του ΑΕΕ είναι άνω των EUR 3 δις, και έτσι ισχύει το μικρότερο στοιχείο). Συνεπώς, οι αιτήσεις εξετάστηκαν σύμφωνα με τις διατάξεις του άρθρου 2 παράγραφος 2 τελευταίο εδάφιο του κανονισμού ΤΑΕΕ, όπου εκτίθενται οι προϋποθέσεις για την έκτακτη κινητοποίηση του ΤΑΕΕ, εφόσον συντρέχουν ορισμένα κριτήρια.

Τα σημαντικότερα στοιχεία των αξιολογήσεων εκτίθενται συνοπτικώς ως εξής:

διαφυγη πετρελαιου απο το Prestige

Στις 13 Ιανουαρίου 2003, οι ισπανικές αρχές υπέβαλαν στην Επιτροπή αίτηση προκειμένου να κινητοποιηθεί το ΤΑΕΕ για τη χρηματοδότηση εκτάκτων μέτρων μετά την καταστροφή που προεκλήθη από το ναυάγιο του πετρελαιοφόρου Prestige. Οι πληροφορίες που περιλαμβάνονταν στην αίτηση αυτή συμπληρώθηκαν από περαιτέρω στοιχεία που ζήτησαν οι υπηρεσίες της Επιτροπής στις 11 Μαρτίου και ελήφθησαν στις 13 Μαΐου 2003. Στις 13 Ιουνίου οι ισπανικές αρχές υπέβαλαν συμπληρωματικό φάκελο. Σχετικά είναι τα ακόλουθα σημεία:

1. Η αρχική αίτηση υποβλήθηκε εντός της προθεσμίας των 10 εβδομάδων από την καταγραφή των πρώτων ζημιών στις 19 Νοεμβρίου 2002.

2. Η καταστροφή είναι μη φυσικής προέλευσης και ως εκ τούτου εμπίπτει εκτός του τομέα εφαρμογής του ΤΑΕΕ. Οι ισπανικές αρχές όμως κατέδειξαν ότι οι ειδικές περιστάσεις της, και ειδικότερα η έκταση και η φύση των προκληθεισών ζημιών, η αβεβαιότητα ως προς τον χρόνο κατά τον οποίο θα μπορούσε να τεθεί σε εφαρμογή κάποια λύση στην πηγή της συνεχιζόμενης ρύπανσης, και οι μακροπρόθεσμες επιπτώσεις στην πληγείσα περιοχή, είναι τέτοια που φαίνεται δικαιολογημένη η κινητοποίηση του ΤΑΕΕ.

3. Οι άμεσες ζημίες εκτιμώνται σε 594 εκατ. ευρώ. Το ποσό αυτό πρέπει να διορθωθεί δεδομένου ότι περιλαμβάνει έμμεσες ζημίες/οικονομικές απώλειες (EUR 140 εκατομ. αντισταθμιστικών πληρωμών σε αλιείς) και δαπάνες για διαφημιστικές εκστρατείες υπέρ του τουρισμού (EUR 24,5 εκατομ.) και επιδοτήσεις δανείων (EUR 13,6 εκατομ.) που μπορούν να θεωρηθούν ως ζημίες, Εξάλλου, στις άμεσες ζημίες θα πρέπει να προστεθεί το εκτιμούμενο κόστος για τη διαρκή λύση ουδετεροποιήσεως του ναυαγίου ύψους μέχρι EUR 70 εκατομ. Θα πρέπει επίσης να ληφθεί υπόψη το γεγονός ότι μέρος αυτών των άμεσων ζημιών θα καλυφθεί από πληρωμές εκ μέρους του Διεθνούς Ταμείου για την αποζημίωση λόγω ρύπανσης από πετρελαιοειδή (IOPCF) (βλ. σημείο 9 κατωτέρω). Οι υπηρεσίες της Επιτροπής θεωρούν συνεπώς ότι οι άμεσες ζημίες θα πρέπει να εκτιμηθούν σε EUR 436 εκατομ.

4. Η διαφυγή πετρελαίου προκαλεί σοβαρές ζημίες στο περιβάλλον (δύσκολες να αποδοθούν ποσοτικά σε οικονομικούς όρους) και ρυπαίνει - σε διάφορους βαθμούς - ολόκληρο το μήκος των ακτών των τεσσάρων αυτόνομων περιοχών της Ισπανίας (Γαλικία, Αστούρια, Κανταβρία και Χώρα των Βάσκων), καθώς και ορισμένα νησιά στον Ατλαντικό και τις εκβολές των ποταμών της Ισπανίας στον Ατλαντικό Ωκεανό. Ειδικότερο χαρακτηριστικό της καταστροφής του Prestige είναι η αβεβαιότητα ως προς τον χρόνο κατά τον οποίο θα σταματήσει πραγματικά η ρύπανση, εφόσον δεν τίθεται σε εφαρμογή η μόνιμη λύση της ουδετεροποίησης του ναυαγίου.

5. Υπάρχει μια αντικειμενική δυσκολία στην επαλήθευση του κατά πόσο η υπόθεση Prestige πληροί όλα τα κριτήρια που ορίζονται στον κανονισμό περί "πολύ μεγάλων περιφερειακών καταστροφών". Δεδομένου ότι η ρύπανση επηρέασε άμεσα κυρίως τη θάλασσα και τις παραλίες, φαίνεται δύσκολο να δοθεί λογικός ορισμός της "πληγείσας περιοχής", όπως νοείται στο άρθρο 2 παράγραφος 2 του κανονισμού και να επαληθευθεί ότι επηρεάστηκε "το μεγαλύτερο τμήμα του πληθυσμού" που κατοικεί στην εν λόγω περιοχή.

6. Εξάλλου, σοβαρές και μόνιμες επιπτώσεις στις συνθήκες διαβίωσης και την οικονομική σταθερότητα καταγράφηκαν στην περιοχή κοντά στις ακτές, όπου ευρίσκεται συγκεντρωμένο μεγάλο τμήμα του πληθυσμού των τεσσάρων αυτονόμων περιοχών. Δύο είναι οι παράγοντες που συμβάλλουν: η σοβαρή και μόνιμη επίπτωση στο περιβάλλον και οι οικονομικές συνέπειες του ατυχήματος, ιδίως στους δύο μοναδικούς σημαντικότατους οικονομικούς φορείς των τεσσάρων αυτονόμων περιοχών - αλιεία και των σχετικών βιομηχανιών (υδατοκαλλιέργεια, αλιεία οστρακοειδών και μεταποιητική βιομηχανία), και τουρισμός. Ενώ οι αρνητικές συνέπειες στην αλιεία επηρεάζουν ένα πολύ μεγάλο μέρος του πληθυσμού, ιδιαίτερα στις πάμπολλές μικρές κοινότητες που ευρίσκονται επί των ακτών, ο τουρισμός πλήττεται και στις τέσσερις περιοχές στο σύνολό τους - και όχι μόνο λόγω της απώλειας της τουριστικής εικόνας - και η ζημία αντικατοπτρίζεται όχι μόνο στους άμεσα εργαζόμενους στον τομέα (ξενοδοχεία, κάμπινγκ, αγροτικός τουρισμός) αλλά και σε πολλούς σχετικούς τομείς (μπαρ, εστιατόρια, χορευτικά κέντρα κλπ.). Αυτές οι επιπτώσεις επηρεάζουν την οικονομία στο σύνολό της αλλά και τις συνθήκες διαβίωσης πολλών ανθρώπων.

Οι ισπανικές αρχές εκτιμούν ότι πάνω από 330 000 άτομα που εξαρτώνται από την αλιεία και τους συναφείς τομείς (συμπεριλαμβανομένων και των μελών των οικογενειών τους) επλήγησαν άμεσα από την καταστροφή, με απώλεια της απασχόλησης ή του εισοδήματός τους. Στον τουρισμό, ο αριθμός υπερβαίνει τους 550 000. Γενικά, οι ισπανικές αρχές αναμένουν ότι πάνω από 885 000 άτομα επλήγησαν από την καταστροφή, με οικονομικές απώλειες άνω των 1,2 δις ευρώ για περίοδο τουλάχιστον δύο ετών.

Πρέπει να σημειωθεί ότι οι παραλιακές πόλεις των τεσσάρων αυτονόμων περιοχών συγκεντρώνουν συνολικά περίπου 2,8 εκατ. κατοίκους. Ο πληθυσμός στις πολυάριθμές μικρές πόλεις και τα χωριά έξω από τις περιφέρειες των έξι μεγαλύτερων πόλεων (Coruρa, Vigo, Avilιs, Gijσn, Santander and San Sebastian) ανέρχεται σε 1,5 εκατ. κατοίκους, που στηρίζουν τα εισοδήματά τους σε πολύ μεγάλο βαθμό στους δύο προαναφερόμενους τομείς.

7. Η πληγείσα περιοχή δεν θεωρείται "απομακρυσμένη ή απομονωμένη". Οι ισπανικές αρχές όμως κατέδειξαν ότι οι ειδικές επιπτώσεις και η αβεβαιότητα που προκάλεσε η καταστροφή του Prestige στην πληγείσα περιοχή είναι τέτοιες που φαίνεται δικαιολογημένη η κινητοποίηση του ΤΑΕΕ.

8. Το κόστος των έκτακτων μέτρων επιλέξιμων δυνάμει του άρθρου 3 παρ. 2 του κανονισμού ΑΤΕΕ εκτιμάται σε 416 εκατομ. ευρώ. Το κόστος αυτό αφορά σχεδόν αποκλειστικά σε ενέργειες καθαρισμού και ανάκτηση πετρελαίου στις παραλίες και τη θάλασσα καθώς και την τον καθαρισμό της πετρελαιοκηλίδας.

9. Επισημάνθηκαν και άλλες πηγές κοινοτικής χρηματοδότησης από υφιστάμενα μέσα που θα συνέβαλαν στην πλήρη αποκατάσταση της ζημίας, ειδικότερα στο πλαίσιο των διαρθρωτικών ταμείων και του ταμείου συνοχής, και αναμένεται ότι το ποσό θα φτάσει περίπου τα EUR 400 εκατομ. (EUR 170 εκατ. από το ΕΤΠΑ, συμπεριλαμβανομένου και ποσού από την πρωτοβουλία INTERREG που έχει οριστεί για τη διαρκή λύση ουδετεροποίησης του ναυαγίου), EUR 10,1 εκατομ. από το ΕΚΤ, EUR 91,1 εκατομ. από το ταμείο συνοχής, EUR 140 από το ΧΜΠΑ, και EUR 30 εκατομ. αποζημίωσης στους αλιείς και τις βιομηχανίες υδατοκαλλιέργειας που θα ληφθούν από το κονδύλιο Β2-200 (μετατροπή των στόλων οι οποίοι εξαρτώντο από την πρώην αλιευτική συμφωνία με το Μαρόκο).

10. Η κάλυψη από το Διεθνές Ταμείο για την αποζημίωση λόγω ρύπανσης από πετρελαιοειδή (IOPCF) αναμένεται να φθάσει τα EUR 150 εκατομ. Οι επιλέξιμες ζημίες που αναφέρθηκαν ανωτέρω στο σημείο 7 θα καλυφθούν από αυτές τις αντισταθμιστικές πληρωμές μέχρι ποσού κυμαινόμενου μεταξύ EUR 50 και EUR 64 εκατομ. Πρέπει να σημειωθεί ότι οι αποζημιώσεις μέσω του εν λόγω Ταμείου είναι εξαιρετικά περιορισμένες. Το 2004 θα τεθεί σε εφαρμογή ο πενταπλασιασμός των σήμερα υφιστάμενων κονδυλίων που θα φθάσουν σε EUR 910 εκατομ. περίπου, αλλά δεν θα ισχύσει για απαιτήσεις που θα προκύπτουν από ήδη υπάρχουσες καταστροφές.

Για τους ανωτέρω λόγους, η Επιτροπή κατέληξε στο συμπέρασμα ότι στη συγκεκριμένη περίπτωση θα πρέπει να εφαρμοστεί ο κανονισμός λόγω του έκτακτου χαρακτήρα και των περιστάσεων της καταστροφής καθώς και τις σαφώς καταδεδειγμένες αρνητικές επιπτώσεις της. Είναι συνεπώς αιτιολογημένη η κινητοποίηση του Ταμείου Αλληλεγγύης.

Ο σεισμος των Molise και Apulia

Η αίτηση για την κινητοποίηση του ΤΑΕΕ υποβλήθηκε στην Επιτροπή στις 13 Ιανουαρίου 2003 προκειμένου να συμβάλει στη χρηματοδότηση έκτακτων μέτρων μετά από σειρά σεισμών που έπληξαν τμήματα των περιοχών Molise και Apulia. Οι πληροφορίες που περιλαμβάνονταν στην αίτηση αυτή συμπληρώθηκαν από περαιτέρω στοιχεία που ζήτησαν οι υπηρεσίες της Επιτροπής στις 11 Μαρτίου και ελήφθησαν στις 2 Μαΐου 2003. Οι τελικές διευκρινίσεις εδόθησαν σε σύσκεψη που έγινε στις 19 Ιουνίου 2003. Σχετικά είναι τα ακόλουθα σημεία:

1. Η καταστροφή άρχισε στις 31 Οκτωβρίου 2002. Η αίτηση υποβλήθηκε εντός της προθεσμίας των 2 μηνών από την έναρξη ισχύος του κανονισμού ΤΑΕΕ και εμπίπτει εντός της αναδρομικής ισχύος που καθορίζεται στο άρθρο 13 του κανονισμού.

2. Η καταστροφή είναι φυσικής προέλευσης και ως εκ τούτου εμπίπτει εντός του κυρίου τομέα εφαρμογής του ΤΑΕΕ.

3. Η άμεση ζημία εκτιμάται σε EUR 1.558 εκατομ.

4. Η πληγείσα από την καταστροφή περιοχή οριοθετήθηκε επακριβώς σε 65 δήμους/κοινότητες της επαρχίας Campobasso/Molise και 14 δήμους/κοινότητες της επαρχίας Foggia/Apulia. Οι ζημίες που αναφέρονται πιο πάνω αφορούν αποκλειστικά τη περιοχή που χαρακτηρίστηκε ως πληγείσα.

Ο πληθυσμός της πληγείσας περιοχής ορίστηκε συνεπώς σε 243.000 κατοίκους, εκ των οποίων οι περισσότεροι υπέστησαν άμεση καταστροφή.

5. Αν και γενικά δεν φαίνεται δικαιολογημένη η κινητοποίηση του ΤΑΕΕ για περιφερειακές καταστροφές που πλήττουν περιορισμένες γεωγραφικές εκτάσεις ή μη σημαντικό αριθμό κατοίκων, το στοιχείο αυτό πρέπει να αξιολογείται κατά περίπτωση, λαμβάνοντας επίσης υπόψη το σχετικό μέγεθος της καταστροφής και τον βαθμό σοβαρότητας των επιπτώσεών της. Στην παρούσα περίπτωση, το υψηλό ποσοστό άμεσης ζημίας καθώς και ο μάλλον απομακρυσμένος χαρακτήρας της περιοχής μπορούν να οδηγήσουν στο συμπέρασμα ότι πρόκειται για σημαντικό επίπεδο σοβαρότητας.

6. Έχουν καταδειχθεί οι σοβαρές και μόνιμες επιπτώσεις στις συνθήκες διαβίωσης και την οικονομική σταθερότητα της περιοχής. Από μελέτη προέκυψε ότι λόγω των ζημιών σε πολλά δημόσια και ιδιωτικά κτίρια, μεταξύ των οποίων αγροικίες και δρόμοι, προκλήθηκε σοβαρή διαταραχή στην περιοχή, η οποία είχε ως συνέπεια το πάγωμα της παραγωγής και του εμπορίου και σοβαρές και μόνιμες ζημίες στην οικονομία της περιοχής. Πάνω από το 20 % των κτιρίων δηλώθηκαν ως ακατάλληλα προς χρήση και περίπου 12.000 άτομα χρειάστηκε να τοποθετηθούν σε προσωρινά καταλύματα.

7. Όπως αναφέρθηκε στο σημείο 5, η πληγείσα περιοχή, αν και δεν εμπίπτει στην έννοια της "απομακρυσμένης", χαρακτηρίζεται από την μάλλον απομονωμένη θέση της. Οι ιταλικές αρχές κατέδειξαν ότι στην πληγείσα περιοχή, η οποία ήδη πριν από τους σεισμούς ήταν ιδιαίτερα ασθενής και κοινωνικά κατατετμημένη, οι συνέπειες του σεισμού ήσαν τόσο σοβαρές που φαίνεται δικαιολογημένη η κινητοποίηση του ΑΤΕΕ.

8. Το κόστος των βασικών έκτακτων μέτρων επιλέξιμων δυνάμει του άρθρου 3 παρ. 2 του κανονισμού ΑΤΕΕ εκτιμάται σε 248 εκατομ. ευρώ, και έχει κατανεμηθεί σε τύπους ενεργειών. Οι ιταλικές αρχές επιβεβαίωσαν ότι το κόστος αυτό αφορά αποκλειστικά την πληγείσα περιοχή.

9. Η χρηματοδότηση από το πρόγραμμα των διαρθρωτικών ταμείων που καλύπτει την πληγείσα περιοχή είναι γενικώς δυνατή, ιδιαίτερα για την αναζωπύρωση των οικονομικών δραστηριοτήτων και την αποκατάσταση ζημιών στις δημόσιες υποδομές. Μέχρι στιγμή πάντως δεν έχει χορηγηθεί κανένα ποσό.

10. Δεν υπάρχει κάλυψη από ασφάλειες για τις επιλέξιμες δαπάνες που αναφέρονται στο σημείο 8.

Για τους λόγους που εκτέθηκαν πιο πάνω, η Επιτροπή αποφάσισε να κάνει αποδεκτή την αίτηση της Ιταλίας.

η εκρηξη του ηφαιστειου τησ αιτνασ

Η αίτηση για την κινητοποίηση του ΤΑΕΕ υποβλήθηκε στην Επιτροπή στις 13 Ιανουαρίου 2003 προκειμένου να συμβάλει στη χρηματοδότηση έκτακτων μέτρων μετά από τις καταστροφές που προκάλεσε η έκρηξη του ηφαιστείου της Αίτνας και σειρά σεισμών και καταιονισμών τέφρας που ακολούθησαν επί πολλούς μήνες. Οι πληροφορίες που περιλαμβάνονταν στην αίτηση αυτή συμπληρώθηκαν από περαιτέρω στοιχεία που ζήτησαν οι υπηρεσίες της Επιτροπής στις 11 Μαρτίου και ελήφθησαν στις 7 Μαΐου 2003. Οι τελικές διευκρινίσεις εδόθησαν σε σύσκεψη που έγινε στις 19 Ιουνίου 2003. Σχετικά είναι τα ακόλουθα σημεία:

1. Η καταστροφή άρχισε στις 26 Οκτωβρίου 2002. Η αίτηση υποβλήθηκε εντός της προθεσμίας των 2 μηνών από την έναρξη ισχύος του κανονισμού ΤΑΕΕ και εμπίπτει εντός της αναδρομικής ισχύος που καθορίζεται στο άρθρο 13 του κανονισμού.

2. Η καταστροφή είναι φυσικής προέλευσης και ως εκ τούτου εμπίπτει εντός του κυρίου τομέα εφαρμογής του ΤΑΕΕ.

3. Η άμεση ζημία εκτιμάται σε EUR 962 εκατομ. Το ποσό αυτό πρέπει να διορθωθεί δεδομένου ότι περιλαμβάνει έμμεσες ζημίες ("διαφυγούσα οικονομική δραστηριότητα" ύψους EUR 113 εκατομ.). Οι υπηρεσίες της Επιτροπής εκτιμούν συνεπώς το σύνολο των άμεσων ζημιών σε EUR 849 εκατομ..

4. Ως πληγείσα από την καταστροφή περιοχή οριοθετήθηκε η επαρχία της Catania. Οι ζημίες που αναφέρονται πιο πάνω αφορούν αποκλειστικά την περιοχή που χαρακτηρίστηκε ως πληγείσα.

5. Ο πληθυσμός της πληγείσας περιοχής ορίστηκε συνεπώς σε 1.069.000, κατοίκους, εκ των οποίων 920.000 (86%), δηλ. το μεγαλύτερο μέρος, θίγονται άμεσα και από διάφορους παράγοντες: έκθεση στους τοξικούς καταιονισμούς ηφαιστειογενούς τέφρας του πληθυσμού των 45 από τους 55 δήμους/κοινότητες της Catania, που αντιπροσωπεύει σοβαρό κίνδυνο για τη δημόσια υγεία. Καταγράφτηκαν σοβαρές ζημίες από τις σεισμικές δονήσεις και τη λάβα σε 14 δήμους/κοινότητες, που έπληξαν 160.000 κατοίκους και κατέστησαν ανασφαλείς πάνω από 3.000 κατοικίες και δημόσια κτίρια, ενώ προκάλεσαν ζημίες σε ύψους περίπου EUR 590 εκατομ. σε ιδιωτικές περιουσίες και δημόσια κτίρια και δρόμους.

6. Οι σοβαρές και μόνιμες επιπτώσεις στις συνθήκες διαβίωσης και την οικονομική σταθερότητα της περιοχής οφείλονται (i) στην έμμονη εκρηκτική και σεισμική δράση του ηφαιστείου επί πολλούς μήνες, και (ii) στον όγκο της συνεπαγόμενης εργασίας για την επισκευή των ζημιών, που αναμένεται να περάσει τα 2 έτη, και την αξιολόγηση των επιπτώσεων στην υγεία των κατοίκων λόγω της έκθεσής τους στην τέφρα. Μετά το Παλέρμο, η επαρχία Catania κατέχει τη δεύτερη θέση στη σικελική οικονομία (21%). Η αναμενόμενη οικονομική ύφεση κατά EUR 3 δις θα έχει συνεπώς επιπτώσεις στο σύνολο της σικελικής οικονομίας. Οι ζημίες στη γεωργία, τη βασική πηγή εισοδήματος στην επαρχία της Catania, με πάνω από 30.000 απασχολούμενους, εκτιμούνται στο 50% της τρέχουσας περιόδου. Η γενική ανακοπή της οικονομικής πορείας είναι της τάξης του 35% και οι κρατήσεις στον τομέα του τουρισμού, ζωτικού παράγοντα της οικονομίας της νήσου, μειώθηκαν κατά 80%. Το κλείσιμο ή η πολύ μειωμένη δραστηριότητα του αεροδρομίου της Catania, το οποίο διακινεί 3 εκατομ. κόσμο και πάνω από 4 εκατομ. επιβάτες κατ' έτος και αποτελεί κόμβο διακίνησης προσώπων και αγαθών για την ανατολική Σικελία, θεωρείται ιδιαίτερα σοβαρή ζημία.

7. Η επαρχία της Catania είναι τμήμα της Σικελίας της οποίας οι συνθήκες διαβίωσης και η οικονομία χαρακτηρίζονται από τη νησιωτική και απομακρυσμένη γεωγραφική θέση, την περιορισμένη προσβασιμότητα και μερικό αποκλεισμό από τα κέντρα της ιταλικής οικονομίας καθώς και από την αλληλεξάρτηση με τις όμορες επαρχίες και την ηπειρωτική χώρα, παράγοντες που καθιστούν την σικελική οικονομία εξαιρετικά ευάλωτη.

8. Το κόστος των βασικών έκτακτων μέτρων επιλέξιμων δυνάμει του άρθρου 3 παρ. 2 του κανονισμού ΑΤΕΕ εκτιμάται σε 204 εκατομ. ευρώ, και έχει κατανεμηθεί σε τύπους ενεργειών. Οι ιταλικές αρχές επιβεβαίωσαν ότι το κόστος αυτό αφορά αποκλειστικά την πληγείσα περιοχή.

9. Η χρηματοδότηση από το πρόγραμμα των διαρθρωτικών ταμείων που καλύπτει την πληγείσα περιοχή είναι γενικώς δυνατή, ιδιαίτερα για την αναζωπύρωση των οικονομικών δραστηριοτήτων και την αποκατάσταση ζημιών στις δημόσιες υποδομές. Μέχρι στιγμή πάντως δεν έχει χορηγηθεί κανένα ποσό.

10. Δεν υπάρχει κάλυψη από ασφάλειες για τις επιλέξιμες δαπάνες που αναφέρονται στο σημείο 4 δεδομένου ότι δεν προβλέπεται γενικώς στην αγορά ασφαλιστική κάλυψη για ζημίες που προκαλούνται από τη δράση ηφαιστείων.

Για τους λόγους που εκτέθηκαν πιο πάνω, προτείνεται να γίνει αποδεκτή η αίτηση της Ιταλίας και να προταθεί η κινητοποίηση του ΤΑΕΕ.

χρηματοδοτηση

Ο συνολικός διαθέσιμος προϋπολογισμός για έκτακτες περιφερειακές καταστροφές είναι EUR 75 εκατομ. (πρβλ. άρθρο 4 παράγραφος 2 του κανονισμού ΤΑΕΕ). Αυτό σημαίνει ότι EUR 56,250 εκατομ. μπορούν να χορηγηθούν πριν από την 1η Οκτωβρίου. Το επιτόκιο που ισχύει για τον προσδιορισμό των κονδυλίων για έκτακτες περιφερειακές καταστροφές είναι 2,5% του συνόλου των άμεσων ζημιών. Για να εξασφαλιστεί η δίκαιη διεκπεραίωση των αιτήσεων, προτείνεται να εφαρμοστεί αυτό το επιτόκιο και στη συνέχεια να μειωθούν σταδιακά οι επιδοτήσεις ώστε να τηρηθεί το όριο που καθορίστηκε στον κανονισμό για τις επιδοτήσεις έως την 1η Οκτωβρίου.

Τα προτεινόμενα ποσά της ενίσχυσης του ΤΑΕΕ είναι τα εξής:

>ΘΕΣΗ ΠIΝΑΚΑ>

Τα ποσά αυτά της αποζημίωσης θα αφήσουν το 25% των κονδυλίων του Ταμείου Αλληλεγγύης της ΕΕ διαθέσιμο προς χορήγηση κατά το τελευταίο τρίμηνο του έτους.

Οι αναγκαίες πιστώσεις πληρωμών θα διατεθούν με μεταφορά πιστώσεων από άλλα κονδύλια του προϋπολογισμού, την οποία θα προτείνει εν καιρώ η Επιτροπή στη δημοσιονομική αρχή.

Σ

>ΘΕΣΗ ΠIΝΑΚΑ>

ΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΟΜΕΑ

Τομέας III - Επιτροπή

ΤΜΗΜΑB

>ΘΕΣΗ ΠIΝΑΚΑ>

ΥΠΟΤΟΜΕΑΣ B2 - ΔΙΑΡΘΡΩΤΙΚΕΣ ΕΝΕΡΓΕΙΕΣ, ΔΙΑΡΘΡΩΤΙΚΕΣ ΔΑΠΑΝΕΣ ΚΑΙ ΔΑΠΑΝΕΣ ΣΥΝΟΧΗΣ, ΑΛΛΕΣ ΓΕΩΡΓΙΚΕΣ ΚΑΙ ΠΕΡΙΦΕΡΕΙΑΚΕΣ ΕΝΕΡΓΕΙΕΣ, ΜΕΤΑΦΟΡΕΣ ΚΑΙ ΑΛΙΕΙΑ

ΤΙΤΛΟΣ B2-4--ΤΑΜΕΙΟ ΑΛΛΗΛΕΓΓΥΗΣ ΤΗΣ ΕΥΡΩΠΑΪΚΗΣ ΕΝΩΣΗΣ - ΚΡΑΤΗ ΜΕΛΗ

>ΘΕΣΗ ΠIΝΑΚΑ>

ΚΕΦΑΛΑΙΟB2-4 0--Ταμείο Αλληλεγγύης της Ευρωπαϊκής Ένωσης - Κράτη μέλη

ΆρθροB2-4 0 0--Ταμείο Αλληλεγγύης της Ευρωπαϊκής Ένωσης - Κράτη μέλη

>ΘΕΣΗ ΠIΝΑΚΑ>

Το παρόν άρθρο προορίζεται για την κάλυψη των πιστώσεων που απορρέουν από την κινητοποίηση του ΤΑΕΕ.